Благослов Светог Саве

Свети Сава: Добар дан, добри људи! Кажите ми које добро вас доведе код мене?

Тата: Светитељу Саво, погледајте наше чедо, нашу радост и љепоту...

Мама: Погледајте живот мој, моју сузу радосницу, моје злато, откуцај срца мога...

Свети Саво: Кажи мајко, кажи домаћине, што болује ваше срце чедно?

Тата: Не болује срце наше, него жедно твоје ријечи, твога благослова..

Мајка: Кажи, Саво, кажи светитељу, моме сину пут покажи, добра дјела он да чини, у висине да се вине...

Свети Саво: Благосов мој добиће, ко што Исус дјецу благосиља, али срећу, срце чедно, моја ријеч му не може дати. То можете само ви, родитељи његови, ако га од малих ногу научите.

Тата: благослови и нас, свети оче, просвијетли ти наше мисли, наше дијете да научимо...

Свети Сава: Учите га нека ради, да не лаже, да не краде, да слуша, да је побожно, да поштује старије, свачему умјерено, а нарочито га упутите да чува своје здравље.

Мама: Ајмо, стари, ајмо кући, наше дијете подучити, наше чедо пригрлити...

Свети Сава: Драга дјецо, мили моји, ситно сјеме, ситно жито рађа, ал' храбро срце, добра воља крупне кладе ваља, крупне кладе, доле и долове!!!